# Dewgong

### Izvor: Wikipedija

Dewgong

Japansko ime | ジュゴン Jugon
Redni broj | 87
Generacija | prva
Vrsta | Vodeni/Ledeni
Stupanj | 1. stupanj stupanj
Razvio se iz | Seela
Razvija se u | -
Razvoj | stjecanjem iskustva
Visina | 1,7 m
Težina | 120,0 kg
Sposobnost | Gusto salo (Thick Fat)/Hidratacija (Hydration)

Dewgong (ジュゴン Jugon u prvotnim verzijama na japanskom jeziku) jedan je od 493 fiktivne vrste Pokémon stvorenja iz Pokémon medijske franšize – skupa Pokémon videoigara, animiranih serija, manga stripova, knjiga, igraćih karata i drugih medija kojima je tvorac Satoši Tađiri, vrijedne nekoliko bilijuna dolara. Svrha Dewgonga u videoigrama, animiranoj seriji i manga stripovima, kao i svrha ostalih Pokémona, jest borba s divljim Pokémonima – neukroćenim stvorenjima koje igrači i likovi pronalaze dok kreću na razne avanture – i pripitomljenim Pokémonima drugih Pokémon trenera.

Njegovo je ime kombinacija engleske riječi "dew" = rosa, što se odnosi na njegov Vodeni tip, i riječi "dugong", stvarne životinje na čijem se liku temelji lik Dewgonga. U početku, Dewgongovo je ime trebalo biti Manaty, odnoseći se na englesku riječ "manatee" = morska krava, aludirajući na Dewgongovu sličnost s morskim kravama i sirenama.

## [uredi] Biološke karakteristike

Dewgongova anatomija tijela nalikuje anatomiji nekoliko vrsta životinja iz stvarnog života, poput morskog lava, tuljana, i prethodno spomenutih morskih krava. Njegovo je vitko tijelo u potpunosti prekriveno gustim i glatkim slojem bijelog, mekanog krzna i završava lepezastim repom. Dewgongov vrh glave krasi malen rog, kojim se služi za bušenje rupa u ledu dok se nalazi ispod vode, kako bi mogao doći do zraka. Nekada su mornari često smatrali Dewgonga sirenom.

Dewgong je morsko biće koje preferira ledene vode polarnih oceana. Pohranjujući toplinsku energiju unutar svoga tijela, može preživjeti surove niske temperature i polagano plivati 8 čvorova na sat (14,8 km/h) čak u ledeno hladnim vodama. Čak štoviše, Dewgong postaje živahniji i brži što je voda hladnija i njena temperatura niža.

Dewgong je odličan plivač. Njegovo je aerodinamično tijelo izrazito prilagođeno životu u vodi, a njegov mu rep dozvoljava brzo mijenjanje smjera pri plivanju.

## [uredi] U videoigrama

U igrama Pokémon Red i Blue, Dewgonga se može pronaći na otocima Morske pjene. U igri Pokémon Yellow, također se nalazi i na otoku Cinnabaru, kao jedan od Pokémona za razmjenu unutar same igre. U igrama Pokémon Gold, Silver i Crystal, Dewgong je nedostupan u divljini, no njegov nerazvijani oblik, Seel, jest.

U igrama Pokémon FireRed i LeafGreen, Dewgong je dostupan na otocima Morske pjene, a Dewgonga na visokoj razini može se pronaći i u Ledenjačkoj spilji. U obje ga je lokacije teže pronaći od njegovog nerazvijanog oblika, Seela.

U igrama Pokémon Red, Blue i Yellow, Lorelai, članica Elitne četvorke, koristi Dewgonga na 54. razini. U igrama Pokémon FireRed i LeafGreen, Lorelai koristi Dewgonga na 52. razini, no nakon što se Elitna četvorka nadogradi, Dewgongova se razina podigne na 64.

Dewgongove su statistike veoma uravnotežene, no nijedna se posebno ne ističe. Njegova mu Pokémon sposobnost Gustog sala (Thick Fat) dodatno povećava otpornost na Ledene i Vatrene napade. Prirodnim putem uči nekoliko Psihičkih i Ledenih napada, uključujući San (Rest) i Ledenu zraku (Ice Beam), napade koje drugi Pokémoni obično moraju naučiti kroz Tehničke uređaje (TM). Kroz uzgajanje, Dewgong može naučiti Signalnu zraku (Signal Beam), snažan Buba napad koji je veoma učinkovit protiv Psihičkih, Mračnih i Travnatih Pokémona. Njegov je set tehnika prilično predvidljiv i ograničen u usporedbi s ostalim Pokémonima, te zbog toga nije izrazito popularan izbor u kompetitivnim borbama.

U Gameboy Pokémon igrama, Dewgongovo je glasanje slično Lickitungovom.

## [uredi] U animiranoj seriji

Dewgong se rijetko pojavljivao u Pokémon animiranoj seriji. U epizodi "The Misty Mermaid", Seel u vlasništvu Mistyinih sestara, Vođa dvorana grada Ceruleana, evoluirao je u Dewgonga. Još se jedan Dewgong pojavio u Pokémon animiranoj seriji, u vlasništvu Prycea, Vođe dvorane grada Mahoganyja, u njegovoj dvoranskoj borbi protiv Asha. Dewgong je isto tako korišten od strane Pokémon trenerice Neeshe u Pokémon filmu Pokémon: The First Movie kao sredstvo prijevoza preko oceana tijekom oluje koju je izazvao Mewtwo. Kasnije je uhvaćen i kloniran od strane Mewtwoa.

Pokemon stvorenja

Bube Pokemoni | Borbeni Pokemoni | Čelični Pokemoni | Električni Pokemoni | Kameni Pokemoni | Ledeni Pokemoni | Legendarni Pokemoni | Leteći Pokemoni | Mračni Pokemoni | Normalni Pokemoni | Otrovni Pokemoni | Pokemon bebe | Početni Pokemoni | Psihički Pokemoni | Travnati Pokemoni | Vatreni Pokemoni | Vodeni Pokemoni | Zemljani Pokemoni | Zmaj Pokemoni

Dobavljeno iz "http://hr.wikipedia.org../../../d/e/w/Dewgong.html"

Kategorije: Vodeni Pokemoni | Ledeni Pokemoni

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- English
- Italiano
- 日本語
- 한국어
- Polski
- Português
- Türkçe